August Filip Armfelt

August Filip Armfelt  (16. maaliskuuta 1768 Tarvasjoki – 29. elokuuta 1839 Kemiö)Adelsvapen-Wiki: Armfelt nr 213. Friherrliga ätten Armfelt nr 213 (tab 15). (ruots.) Viitattu 30.12.2020 oli suomalainen vapaaherra, todellinen kamariherra, kenraaliadjutantti, everstiluutnantti ja valtiopäivämies.

 Perhe 
Armfeltin vanhemmat olivat vapaaherra, kenraalimajuri Magnus Wilhelm Armfelt ja Maria Catharina Wennerstedt ja puoliso vuodesta 1796 Johanna Fredrika Lovisa Taube (k. 1846). Hänen poika oli kreivi Magnus Reinhold Armfelt. Diplomaatti, jalkaväenkenraali Gustaf Mauritz Armfelt oli August Filip Armfeltin veli. 

 Ura 
pienoiskuva|August Filip Armfelt rakennutti Wiurilan kartanon uuden päärakennuksen.Armfelt oli henkirakuunarykmentissä kersantti  1776 ja kornetti 1778. Hän opiskeli tämän jälkeen sotakouluissa Karlskronassa ja Braunschweigissa, palaten Ruotsiin 1785. Luutnantiksi henkirakuunarykmentissä Armfelt tuli 1787, kapteeniksi ja kuninkaan aliadjutantiksi 1787 ja yliadjutantiksi 1790. Majuriksi hän yleni samana vuonna ja palveli vuodesta 1791 majurina Turun läänin rykmentissä. Armfelt oli Ruotsin kuningas Kustaa III:n seurueen jäsen, kun kuningas vieraili Aachenissa. Everstiluutnantti ja sivustan kenraaliadjutantti hänestä tuli 1792. Sotapalveluksesta Armfelt erosi lopullisesti toukokuussa 1795.  

Hän oli edustaja aatelissäädyssä Porvoon valtiopäivillä 1809.Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma).  Viitattu 30.12.2020

Hänet immatrikuloitiin Suomen Ritarihuoneelle vapaaherrallisen sukuhaaran edustajana vuonna 1818. Venäjän keisari, Suomen suuriruhtinas Aleksanteri I nimitti hänet todelliseksi kamariherraksi vuonna 1819.

Armfelt oli kiinnostunut teollisuudesta, nykyaikaisesta maataloudesta, sekä metsäalasta. Hän omisti panimon, viinatehtaan, myllyjä, sahoja, lasitehtaan, sekä runsaasti peltomaita ja metsää.  

Armfelt omisti Wiurilan kartanon Halikossa, jossa hän rakennutti uuden päärakennuksen. Uuden päärakennuksen rakentaminen käynnistettiin vuonna 1806 ja rakennus valmistui vuonna 1811. Arkkitehtinä toimi Carlo Bassi.

Armfelt todisti uuden talousrakennuksen rakentamisen, joka rakennettiin vuosina 1835-1840. Talousrakennusta kutsutaan myös englantilaiseksi rakennuskompleksiksi, mikä viittaa Armfeltin kiinnostukseen Britannian nykyaikaista maataloutta ja teollisuutta kohtaan. Talousrakennuksen suunnitteli Carl Ludvig Engel.

 Englannin matkat 1790-1791 
Vuonna 1789 alkanut Ranskan vallankumous ja Venäjän kasvava vaikutus Itämeren alueella tiivisti Ruotsin ja Britannian välistä yhteistyöstä. Britannian laivasto oli riippuvainen suomalaisesta tervasta ja ruotsalaisesta raudasta.

Armfelt osallistui Kustaa III:n sotaan. Englantilainen kapteeni Edvard Payne, joka oli Armfeltin ystävä, menehtyi Savitaipaleen taistelussa. Payne oli Englannin keskuspankin johtajan Edvard Payne vanhemman pojanpoika. Armfelt matkusti Englannin Ealingiin ja välitti viestin Edvard Payne vanhemmalle, että hänen pojanpoika oli menehtynyt sodassa. 

Armfelt tapasi William Sidney Smithin Suomessa ja he matkustivat yhdessä Englantiin. Armfelt kirjoitti Åbo Tidning -sanomalehteen kolme ylistävää artikkelia Smithistä, joka saavutti amiraalin arvon Britannian laivastossa. 

Armfelt tutustui Englannin vierailun aikana piispa Samuel Goodenough’iin, joka toimi the Royal Society’n varapuheenjohtajana ja Lontoon antiikkiyhdistyksen perustajana, sekä posliinitehtailija John Wedgwoodiin. 

Armfelt vieraili Warwickin linnassa ja Oxfordin yliopistossa. Hän tutustui Cheshire-juuston valmistukseen. 

Armfelt oli valmis osallistumaan Britannian laivaston toimintaan, koska maa valmistautui sotaan Ranskaa vastaan.

Armfeltin Englannin matkat päättyivät, koska Ruotsin kuningas Kustaa III salamurhattiin vuonna 1792.

Halikossa tapahtui mittava maanvyöry ja maanviljelijät menettivät talonsa. Armfelt kääntyi englantilaisten tuttavien puoleen, jotka lahjoittivat summia auttaakseen köyhiä halikkolaisia maanviljelijöitä. Armfelt kirjoitti Åbo Allmänne Tidning -sanomalehteen 24. maaliskuuta vuonna 1814 ylistävän artikkelin englantilaisten vieraanvaraisuudesta ja heidän halusta tukea kanssaihmisiä. Hän kehui englantilaisten hyväntekeväisyysyhdistyksiä ja säätiöitä.

Armfelt hallitsi englannin kielen ja luki englantilaista kirjallisuutta. Hän oli innostunut englantilaisten keksinnöistä ja innovaatioista. Hän oli erityisen kiinnostunut höyryveturin ja rautatien myönteisistä mahdollisuuksista teollisuudelle. Ruotsin valtakunnassa ei vielä tuolloin ollut rautateitä. Armfeltin pojanpoika kreivi August Magnus Gustaf Armfelt toimi Rantarata-hankkeen puheenjohtajana. 

 Ritarikunnat 
kehyksetön|55x55px  Miekkaritarikunta ritari (1790)

 Lue myös 

 Armfelt
 Wiurilan kartano

Lähteet

Luokka: Suomalaiset everstit
Luokka: Suomalaiset aateliset
Luokka: Suomen suuriruhtinaskunnan aatelissäädyn valtiopäivämiehet
Luokka: Porvoon valtiopäivät
Luokka: Vuonna 1768 syntyneet
Luokka: Vuonna 1839 kuolleet